stanford-oval/wikipedia huggingface dataset:
การวิเคราะห์รูปแบบรอยคราบเลือด
ประวัติกรณีที่เกี่ยวข้อง > Travis Stay

ในบางครั้ง รูปแบบรอยคราบเลือดจากสาเหตุต่าง ๆ อาจเลียนแบบกันได้ ในการพิจารณาคดีของ Travis Stay ในข้อหาการฆาตกรรม Joel Lovelien เมื่อปี ค.ศ. 2008 พยานฝ่ายโจทก์ Terry Laber ให้การว่าเลือดที่กระเซ็นบนเสื้อผ้าของ Stay เกิดจากการทำร้าย Lovelien ระหว่างการต่อสู้ด้วยการชกต่อย ภายหลังเมื่อ Paul Kish นักวิเคราะห์รูปแบบรอยคราบเลือดอีกคนหนึ่งได้ตรวจสอบหลักฐานแล้ว Laber ได้ตรวจสอบรายงานที่ Kish ส่งมาและและแก้ไขข้อสรุปของเขาใหม่ โดยยอมรับความเป็นไปได้ว่าคราบเลือดอาจมาจากการที่ Lovelien หายใจออก
ในวัฒนธรรมสมัยนิยม

Sam Tyler นักสืบข้ามเวลาในซีรีส์ทางโทรทัศน์ของ BBC เรื่อง Life on Mars ในตอนที่ 3 ที่ขอให้ Chris Skelton เพื่อนร่วมงานของเขาทำการวิเคราะห์รูปแบบของเลือด แต่เขาก็สังเกตเห็นได้อย่างรวดเร็วจากสีหน้าที่งุนงงของเขาว่า ในปี ค.ศ. 1973 เทคนิคนี้ยังไม่เป็นที่รู้จัก
ฆาตกรต่อเนื่อง Dexter Morgan จากนวนิยาย Dexter และซีรีส์ Showtime เป็นนักวิเคราะห์การกระเซ็นของเลือดของกรมตำรวจไมอามีซึ่งเป็นหน่วยงานสมมติ
Catherine Willows และ Julie Finlay เป็นนักวิเคราะห์การกระเซ็นของเลือดในซีรีส์ CSI: Crime Scene Investigation ของช่อง CBS
แหล่งข้อมูลอื่น

สมาคมนักวิเคราะห์รูปแบบรอยคราบเลือดนานาชาติ (IABPA)
สมาคมเพื่อการฟื้นฟูสถานที่เกิดเหตุอาชญากรรม
คำศัพท์การวิเคราะห์รูปแบบรอยคราบเลือด – คำศัพท์ SWGSTAIN พร้อมตัวอย่าง
การวิจัยการวิเคราะห์รูปแบบรอยคราบเลือด – ฐานข้อมูลบทความวิจัยที่เกี่ยวข้องกับ BPA
ภาพแสดงวิธีการตรวจสอบพื้นที่การบรรจบกันจากเลือดที่กระเซ็นจากแรงกระแทก
แผนภาพแสดงวิธีการคำนวณพื้นที่ต้นกำเนิดของเลือดที่กระเซ็น
วิธีการคำนวณจุดกำเนิดของการกระเซ็นของเลือด
รอยคราบเลือด
ไชยศิริ เรืองกาญจนเศรษฐ์

| ไชยศิริ เรืองกาญจนเศรษฐ์ม> ป.ช., ม.ว.ม. |
| --- | --- |


รัฐมนตรีประจำสำนักนายกรัฐมนตรี
ดำรงตำแหน่ง 7 พฤษภาคม พ.ศ. 2526 – 5 สิงหาคม พ.ศ. 2529
ดำรงตำแหน่ง 11 สิงหาคม พ.ศ. 2529 – 3 สิงหาคม พ.ศ. 2531
นายกรัฐมนตรี: พลเอก เปรม ติณสูลานนท์
ดำรงตำแหน่ง 11 สิงหาคม พ.ศ. 2531 – 9 ธันวาคม พ.ศ. 2533
นายกรัฐมนตรี: พลเอก ชาติชาย ชุณหะวัณ
รัฐมนตรีช่วยว่าการกระทรวงพาณิชย์
ดำรงตำแหน่ง 10 เมษายน พ.ศ. 2518 – 12 มกราคม พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
 
ข้อมูลส่วนบุคคล
เกิด: 14 มกราคม พ.ศ. 2474
เสียชีวิต: 2 มิถุนายน พ.ศ. 2539 (65 ปี) เขตพญาไท กรุงเทพมหานคร
คู่สมรส: สุมาลี เรืองกาญจนเศรษฐ์

ไชยศิริ เรืองกาญจนเศรษฐ์ (14 มกราคม พ.ศ. 2474 – 2 มิถุนายน พ.ศ. 2539) อดีตรัฐมนตรีช่วยว่าการกระทรวงพาณิชย์ อดีตรัฐมนตรีประจำสำนักนายกรัฐมนตรี (3 สมัย) และอดีตสมาชิกสภาผู้แทนราษฎรจังหวัดอุบลราชธานี 5 สมัย
ประวัติ

ไชยศิริ เรืองกาญจนเศรษฐ์ เกิดเมื่อวันที่ 14 มกราคม พ.ศ. 2474 สำเร็จการศึกษาชั้นมัธยมศึกษาปีที่ 5
ไชยศิริ เรืองกาญจนเศรษฐ์ เสียชีวิตด้วยการถูกลอบสังหารด้วยอาวุธมีด ในบ้านพักของตนเอง โดยนายอำนาจ เอกพจน์ เป็นผู้ลอบสังหาร และมีนายนิรันดร เรืองกาญจนเศรษฐ์ บุตรชายคนโตเป็นผู้บงการ เมื่อวันที่ 2 มิถุนายน พ.ศ. 2539 สิริอายุรวม 65 ปี  โดยอำนาจถูกจับกุมในที่เกิดเหตุ หลังจากถูกเจ้าหน้าที่รักษาความปลอดภัยยิงจนได้รับบาดเจ็บ ส่วนนิรันดรได้กระทำอัตวินิบาตกรรมที่บ้านในตำบลจอมอ้น อำเภอจอมบึง เมื่อวันที่ 4 มิถุนายน พ.ศ. 2539 ในวันต่อมา ภุชงค์  แนวจำปาซึ่งเป็นคนดูต้นทางได้ขอมอบตัวที่สะพานพระราม 9 โดยภุชงค์ถูกตัดสินจำคุกตลอดชีวิต ส่วนอำนาจถูกตัดสินประหารชีวิตและถูกประหารชีวิตด้วยการยิงเป้าเมื่อวันที่ 8 ตุลาคม พ.ศ. 2542 พร้อมกับนักโทษประหารอีก 4 คน ที่เรือนจำกลางบางขวาง ขณะอายุ 26 ปี
งานการเมือง

ไชยศิริ ลงรับสมัครเลือกตั้งสมาชิกสภาผู้แทนราษฎรจังหวัดอุบลราชธานี ในการเลือกตั้ง พ.ศ. 2518 และได้รับเลือกเรื่อยมา จนถึงเดือนมีนาคม พ.ศ. 2535 รวม 5 สมัย เขาเคยเป็นหัวหน้าพรรคประชาราษฎร์ ในปี พ.ศ. 2525 ซึ่งต่อมาเปลี่ยนชื่อพรรคเป็น "พรรคกิจประชาคม"
ไชยศิริ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงพาณิชย์ เมื่อ พ.ศ. 2518 ในรัฐบาลหม่อมราชวงศ์คึกฤทธิ์ ปราโมช และรัฐมนตรีประจำสำนักนายกรัฐมนตรี 3 สมัยติดต่อกัน (ครม. 43-45) ในรัฐบาลพลเอกเปรม ติณสูลานนท์ และ พลเอกชาติชาย ชุณหะวัณ
งานการเมือง > สมาชิกสภาผู้แทนราษฎร

ไชยศิริ เรืองกาญจนเศรษฐ์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดอุบลราชธานี สังกัดพรรคประชาธรรม
การเลือกตั้งซ่อมสมาชิกสภาผู้แทนราษฎรจังหวัดอุบลราชธานี แทนตำแหน่งที่ว่าง พ.ศ. 2524 สังกัดพรรคประชาราษฎร์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุบลราชธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดอุบลราชธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดอุบลราชธานี สังกัดพรรคสามัคคีธรรม
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2517 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
ฮเยรี รักนี้มีไว้เพื่อเธอ

| ฮเยรี รักนี้มีไว้เพื่อเธอ |
| --- | --- |

ฮันกึล: 나의 해리에게
ความหมายตามตัวอักษร: To My Haeri
อาร์อาร์: Naui Haeriege 
เอ็มอาร์: Naŭi Haeriege 
 
แนว:  โรแมนติก จิตวิทยา สถานที่ทำงาน 
บทประพันธ์: ฮัน กา รัม
กำกับโดย:   จอง จี-ฮยอน [ko] ฮอ ซอก-วอน 
แสดงนำ:   ชิน ฮเย-ซ็อน ลี จิน-วุก คัง ฮุน โจ ฮเย-จู คัง ซัง-จุน [ko] 
ดนตรีโดย: ลิม ฮา-ยอง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 12
การผลิต
ผู้จัดละคร: ชเว ฮัน6กยอล  อี ฮัน-ซัง  อี เซ-ฮี
ควบคุมงานสร้าง: จาง คยอง-อิก ยู ซัง-วอน คิม ซอน-แท อัน อิล-ฮวาน ฿โจ ซัง-ฮี คิม มี-คยอง -จอง ดา-ซล  ฿ชเว มุน-ฮี
กำกับภาพ:  คัง ยุน-ซุน กู จา-ฮุน พัก เซ-ฮี ฮัน จอง-ฮี 
ลำดับภาพ: โอ ซังฮัน
ความยาวตอน: 60 นาที
บริษัทผู้ผลิต:   Studio Dragon Studio Him Midsummer Studio 
ออกอากาศ
สถานีโทรทัศน์:   Genie TV ENA 
ออกอากาศ: 23 กันยายน ค.ศ. 2024 (2024-09-23) – 29 ตุลาคม ค.ศ. 2024 (2024-10-29)
ฮเยรี รักนี้มีไว้เพื่อเธอ (เกาหลี: 나의 해리에게) เป็นละครโทรทัศน์เกาหลีใต้ปี 2024 เขียนบทโดย ฮัน กา-รัม กำกับร่วมโดย จ็อง จี-ฮย็อน และฮัน ซ็อก-ว็อน นำแสดงโดยชิน ฮเย-ซ็อน อี จิน-อุก คัง ฮุน โจ ฮเย-จู และ คัง ซัง-จุน [ko] ละครเรื่องนี้เล่าถึงเรื่องราวของผู้หญิงคนหนึ่งที่พัฒนาบุคลิกใหม่ขึ้นมา ออกอากาศทางช่อง ENA ตั้งแต่วันที่ 23 กันยายน ถึง 29 ตุลาคม 2024 ทุกวันจันทร์และอังคาร เวลา 22:00 น. (เวลามาตรฐานเกาหลี) และสามารถรับชมแบบ สตรีมมิง ได้ทาง จินนี่ทีวี รวมถึงทาง วีกิ ในบางภูมิภาค
เรื่องย่อ

บอกเล่าเรื่องราวของ จูอึนโฮ (รับบทโดย ชิน ฮเย-ซ็อน) ผู้ประกาศข่าวสาวผู้แสนเย็นชา ที่ในวัยเด็กเธอพบกับเหตุการณ์สุดสะเทือนใจที่น้องสาวได้หายตัวไปอย่างลึกลับ และเมื่อโตขึ้นก็ไม่สามารถรักษาความสัมพันธ์ 8 ปี กับ จองฮยอนโอ (รับบทโดย อี จิน-อุก) แฟนหนุ่มผู้ประกาศข่าวเอาไว้ได้ เรื่องราวต่าง ๆ ที่กระทบกระเทือนจิตใจ สั่งสมจนทำให้อึนโฮป่วยเป็นโรคหลายอัตลักษณ์ (Dissociative Identity Disorder) และสร้างอีกหนึ่งตัวตนที่แตกต่างจากเธออย่างสิ้นเชิงขึ้นมาในชื่อ จูฮเยรี หญิงสาวร่าเริง จิตใจดี ที่ความน่ารักสดใสทำให้ คัง จู-ย็อน (รับบทโดย คัง ฮุน) ผู้ประกาศข่าวหน้าใหม่ หลงรักฮเยรีตั้งแต่แรกพบ
นักแสดงและตัวละคร > ตัวละครหลัก

ชิน ฮเย-ซ็อน รับบทเป็น จูอึนโฮ / จูฮเยริ
คิมชีอึน รับบทเป็น จูฮเยริ ในวัยเด็ก
จู อึน-โฮ
จู ฮเย-ริ
ลี จิน-วุก รับบทเป็น จองฮยอนโอ
มุน อู-จิน รับบทเป็น จองฮยอนโอ ในวัยเด็ก
คัง ฮุน รับบทเป็น คังจูยอน
โจ ฮเย-จู รับบทเป็น แบคฮเยยอน
คัง ซัง-จุน [ko] รับบทเป็น มุนจีอน
นักแสดงและตัวละคร > ตัวละครสมทบ

ฟิล่า ลี รับบทเป็น มุนซูจอง
จอน แบ-ซู รับบทเป็น คิมชิน
หัวหน้าทีมฝ่ายผู้ประกาศข่าว เป็นรุ่นพี่ในมหาวิทยาลัยของอึนโฮและฮยอนโอ ที่มักพูดจาตรงไปตรงมาแบบไม่อ้อมค้อม
คิม แท-ริน รับบทเป็น ชิมจินฮวา
การผลิต > การพัฒนา

ซีรีส์เรื่องนี้กำกับร่วมโดย จอง จี-ฮยอน ผู้กำกับ Search: WWW (2019), You Are My Spring (2021), Twenty-Five Twenty-One (2022) และ Lies Hidden in My Garden (2023) พร้อมด้วย ฮอ ซอกวอน และเขียนบทโดย ฮัน การัม ผู้เขียน When the Weather Is Fine (2020) ซีรีส์ได้รับการวางแผนโดย KT Studio Genie และร่วมผลิตโดย สตูดิโอ ดรากอน และ สตูดิโอฮิม
การผลิต > การคัดเลือกนักแสดง

ในเดือนมกราคม 2024 ชิน ฮเย-ซ็อน ได้รับรายงานว่าจะรับบทเป็นจูอึนโฮ ตัวละครหญิงนำของซีรีส์เรื่องนี้ ในเดือนถัดมา ลี จิน วุก มีรายงานว่าจะรับบทนำชายของซีรีส์ และอยู่ระหว่างการพิจารณาในขณะนั้น ส่วน คัง ฮุน มีรายงานว่าได้รับบทนำอีกคนหนึ่งของซีรีส์ในเดือนพฤษภาคม
ในเดือนมิถุนายน 2024 ได้รับการยืนยันว่า ชิน ฮเย-ซ็อน, ลี จิน วุก และ คัง ฮุน จะร่วมแสดงในซีรีส์เรื่องนี้ ขณะที่ โจ ฮเย-จู ได้รับการยืนยันในเดือนถัดมา
การผลิต > การถ่ายทำ

การถ่ายทำหลักเริ่มต้นในช่วงกลางเดือนพฤษภาคม 2024
การเผยแพร่

ฮเยรี รักนี้มีไว้เพื่อเธอ มีกำหนดออกอากาศในช่วงครึ่งหลังของปี 2024 ทาง จีนี่ทีวี และ ENA
ENA ยืนยันวันและเวลาออกอากาศของซีรีส์ โดยจะเริ่มในวันที่ 23 กันยายน 2024 ทุกวันจันทร์และอังคาร เวลา 22:00 น. (เวลามาตรฐานเกาหลี)
นอกจากนี้ ซีรีส์ยังสามารถรับชมได้ทาง วีกิ<ref>{{cite web |url=https://m.entertain.naver.com/article/
แหล่งข้อมูลอื่น

เว็บไซต์ทางการ  (ในภาษาเกาหลี)
เว็บไซต์ทางการผลิต at KT Studio Genie (ในภาษาเกาหลี)
ฮเยรี รักนี้มีไว้เพื่อเธอ ที่อินเทอร์เน็ตมูวีเดตาเบส
ฮเยรี รักนี้มีไว้เพื่อเธอ ที่ฮันซีเนมา
หลักของเลอชาเตอลิเย

อ็องรี หลุยส์ เลอชาเตอลิเย
หลักของเลอชาเตอลิเย ใช้ในกระบวนการผลิตในอุตสาหกรรม เพื่อให้สารตั้งต้นเปลี่ยนไปเป็นผลิตภัณฑ์ให้มากที่สุด โดยใช้เวลาน้อยที่สุดเพื่อความประหยัดเวลาและเงินลงทุนโดยพิจารณาจากความดันและอุณหภูมิ ว่ามีผลต่อผลิตภัณฑ์อย่างไรและสามารถนำไปใช้ได้อย่างไร เช่น การผลิตก๊าซซัลเฟอร์ไตรออกไซด์ เพชรสังเคราะห์ ฯลฯ
เอสเอ็มเอนเตอร์เทนเมนต์

| --- | --- |

ชื่อท้องถิ่น: SM 엔터테인먼트
ชื่อเดิม: เอสเอ็มสตูดิโอ (1989–1995)
ประเภท: มหาชน
การซื้อขาย: KRX: 041510
อุตสาหกรรม: ดนตรี การบันเทิง โปรดักชั่น การค้าปลีก การท่องเที่ยว
รูปแบบ: เคป็อป อาร์แอนด์บี ป็อป ฮิปฮอป อิเล็กโทรป็อป อีดีเอ็ม ดนตรีล้ำยุค
ก่อตั้ง: 14 กุมภาพันธ์ 1989 (ในชื่อ เอสเอ็มสตูดิโอ) 14 กุมภาพันธ์ 1995 (ในชื่อ เอสเอ็มเอนเตอร์เทนเมนต์)
ผู้ก่อตั้ง: อี ซู-มัน
สำนักงานใหญ่: SM Entertainment 83-21, Wangsimni-ro, Seongsu-dong, ซองดง, โซล, เกาหลีใต้ สิงคโปร์ (TBC)
พื้นที่ให้บริการ: ทั่วโลก
บุคลากรหลัก:   จาง ช็อล-ฮย็อก (CEO)  ทัก ย็อง-จุน (COO)  อี ซ็อง-ซู (CAO) 
บริการ: ออกใบอนุญาต เผยแพร่ จัดจำหน่ายเพลง
รายได้:  US$657 ล้านดอลลาร์สหรัฐ (2022)
รายได้สุทธิ:  US$62.3 ล้านดอลลาร์สหรัฐ (2022)
เจ้าของ:   โครงสร้างผู้ถือหุ้น  กาเกา (20.76%)  กาเกาเอ็นเตอร์เทนเมนต์ (19.11%)  ไฮบ์คอร์ปอเรชัน (8.81%)  หุ้นทุนซื้อคืน (1.69%)  อื่น ๆ (49.68%) 
พนักงาน: 695 (2024)
บริษัทในเครือ: ดูที่บริษัทย่อย
เว็บไซต์: www.smentertainment.com www.smtown.com
เอสเอ็มเอนเตอร์เทนเมนต์ (อังกฤษ: SM Entertainment, เกาหลี: SM엔터테인먼트) เป็นบริษัทอุตสาหกรรมบันเทิงจากเกาหลีใต้ ก่อตั้งขึ้นในปี 1995 โดยอี ซู-มัน เป็นหนึ่งในบริษัทบันเทิงที่ใหญ่ที่สุดของเกาหลีใต้ และเป็นผู้รับผิดชอบในการส่งเสริมและเผยแพร่อาชีพของดาราเคป็อป จำนวนมาก ซึ่งรวบรวมฐานแฟนคลับทั่วโลกจำนวนมาก บริษัทดำเนินธุรกิจเป็นค่ายเพลง ผลิตเพลง การจัดงานอีเวนต์/คอนเสิร์ต และตัวแทนนักแต่งเพลง เป็นที่รู้จักในฐานะผู้นำปรากฏการณ์ K-pop ทั่วโลกและด้านดนตรีของ "กระแสเกาหลี" ด้วยความสำเร็จในต่างประเทศในช่วงแรก ๆ เช่น เอช.โอ.ที., เอสอีเอส และโบอา ในอดีตชื่อต้นของบริษัท "เอสเอ็ม" (SM) มาจากชื่อจริงของผู้ก่อตั้ง "ซูมัน" (Soo Man) แต่ในปัจจุบันทางบริษัทได้ตั้งความหมายของชื่อบริษัทใหม่เป็น "ศูนย์รวมดารา" (Star Museum)
ศิลปินภายใต้สังกัดในปัจจุบันได้แก่ คังตะ, โบอา, ทงบังชินกี, ซูเปอร์จูเนียร์, เกิลส์เจเนอเรชัน, ชายนี, เอ็กโซ, เรดเวลเวต, เอ็นซีที, เอสปา, ไรซ์, นาวิส และฮาตส์ทูฮาตส์
ประวัติ

อี ซู-มัน ผู้ก่อตั้งบริษัทเอสเอ็มเอนเตอร์เทนเมนต์ จบการศึกษาจากมหาวิทยาลัยโซล หลังจากที่จบการศึกษาแล้ว เขาก็ได้เริ่มทำการสำรวจกลุ่มวัยรุ่นผู้หญิง ว่าต้องการเห็นกลุ่มเพลงแบบไหน 
ด้วยเหตุนี้ ทำให้เค้าเริ่มก่อตั้งวงบอยแบนด์ ชื่อ H.O.T และกลุ่มเกิร์ลแบนด์ที่ชื่อว่า S.E.S ขึ้นมาเป็นวงแรก ซึ่งประสบความสำเร็จอย่างมาก ซึ่ง 2 วงนี้ได้ชื่อว่าเป็น วงดนตรีป๊อปชั้นนำของเกาหลี ในช่วงปี ค.ศ. 1990 แต่อย่างไรก็ดี ปัญหาเริ่มปรากฏขึ้นกับบริษัทเอสเอ็มเอนเตอร์เทนเมนต์ เนื่องจากการแยกวงของ H.O.T ข่าวลือนี้กระจายไปทั่วท่ามกลางความจริงที่ว่า สมาชิก 2 คนยังอยู่กับบริษัทอยู่ ขณะที่สมาชิกคนอื่นได้อยู่ในวงอื่นและบริษัทอื่นไปแล้ว คาดว่าปัญหาเรื่องการเงินทำให้เกิดการขัดแย้งขึ้น แต่เหตุผลที่จริงยังไม่ได้ถูกเปิดเผยอย่างเป็นทางการ ด้วยเหตุนี้ทำให้เอสเอ็มเสียกลุ่มหลักของบริษัทไป แต่ก็ยังประสบความสำเร็จกับกลุ่มอื่น เช่น S.E.S, Shinhwa, Fly To The Sky แม้ว่าตอนนี้จะออกจากบริษัทหรือแยกวงกันไปแล้วก็ตาม และวงใหม่อย่าง Black Beat, Isak N Jiyeon ก็ไม่ได้ประสบความสำเร็จมากนักอย่างไรก็ตามเอสเอ็มเอนเตอร์เทนเมนต์ก็ได้พบดาวดวงใหม่อย่างโบอา เธอโด่งดังไม่ใช่แค่ในเกาหลีแต่โด่งดังมากที่ญี่ปุ่น และวงอย่าง ทงบังชินกี, ซูเปอร์จูเนียร์ และ เกิลส์เจเนอเรชัน เป็นต้น[ต้องการอ้างอิง]
ปัจจุบัน เอสเอ็มเอนเตอร์เทนเมนต์ สามารถปั้นศิลปินรุ่นใหม่ออกมาอย่างมากมายและทุกวงก็ประสบความสำเร็จอย่างสูงทั้งในเกาหลี ระดับเอเชีย จนถึงทั่วโลก ยกตัวอย่างเช่น ซูเปอร์จูเนียร์ ที่มีคอนเสิร์ต World Tour เป็นของตัวเอง หรืออย่างที่ เกิลส์เจเนอเรชัน ได้เปิดตัวอย่างเป็นทางการที่ประเทศสหรัฐอเมริกา
ประวัติ > ค.ศ. 2010–2012: การขยายตลาด

เอสเอ็มเอนเตอร์เทนเมนต์ ประเทศญี่ปุ่นก่อตั้งขึ้นในปี ค.ศ. 2001 ซึ่งทางบริษัทยังได้วางแผนจะเปิดสาขาเพิ่มขึ้นอีกหนึ่งแห่งที่กรุงปักกิ่ง ประเทศจีนเพื่อขยายการตลาดเป็นแห่งที่ 3 นอกจากนี้ ยังมีแผนจะตั้งศูนย์กลางเอเชียที่ฮ่องกง เพื่อทำธุรกิจในตลาดจีนอีกด้วย
ปี ค.ศ. 2010 นายอี ซู-มัน ได้ถอนตัวออกจากตำแหน่งประธานบริษัท เพื่อทำหน้าที่โปรดิวเซอร์ แต่ยังคงถือหุ้น 29.4% เป็นผู้ถือหุ้นรายใหญ่ที่สุดเช่นเดิม ถึงชื่อจะไม่ใช่ประธานแล้ว แต่การถือหุ้นก็ยังเหมือนเดิม เหมือนว่าการถอนตัวออกจากตำแหน่งนั้นมีอะไรแอบแฝงอยู่
ในช่วงกลางปี ค.ศ. 2011 เอสเอ็มเอนเตอร์เทนเมนท์ได้ทำการขยายตลาดมายังประเทศไทยโดยร่วมมือกับกลุ่ม ทรูวิชั่นส์ ผู้ให้บริการโทรทัศน์บอกรับสมาชิกรายใหญ่ของประเทศไทย จัดตั้งบริษัท SM True โดยมีทุนจดทะเบียนทั้งสิ้น 20 ล้านบาท ในสัดส่วนของทรูวิชั่นส์จำนวน 51% และเอสเอ็มเอนเตอร์เทนเมนท์จำนวน 49% โดย SM True จะเป็นผู้ดูแลลิขสิทธิ์และผลงานของศิลปินในค่าย SM ทั้งหมดในประเทศไทย
ประวัติ > ค.ศ. 2013–ปัจจุบัน: กลุ่มศิลปินรุ่นที่สาม และ โรงเรียนนานาชาติ K-Pop

ดูเพิ่ม: SM Rookies, Label SJ, และ SM Station
โลโก้

โลโก้ที่ใช้ตั้งแต่ก่อตั้งจนถึงวันที่ 31 ตุลาคม ปี ค.ศ. 2017
โลโก้ปัจจุบันของบริษัทที่ถูกนำมาใช้ตั้งแต่วันที่ 1 พฤศจิกายน ปี ค.ศ. 2017
ศิลปิน > ศิลปินเพลง

| 0 | 1 | 2 | 3 | 4 |
| --- | --- | --- | --- | --- |
|  เดี่ยว โบอา  คังตะ  เจ-มิน  แทมิน  แทย็อน  เลย์  ยุนอา  ฮโยย็อน  ยูรี  คีย์  อนยู  เฉิน  ยู-โนว์ ยุนโฮ  แบ็กฮย็อน  ซูโฮ  แม็กซ์ ชังมิน  ไค  เวนดี  จอย  ดี.โอ.  มินโฮ  ซิ่วหมิน  ซึลกี |  กลุ่ม ทงบังชินกี  เกิลส์เจเนอเรชัน  ชายนี  เอ็กโซ  เรดเวลเวต  เอ็นซีที  เอสปา  ไรซ์  ฮาร์ททูฮาร์ท |  กลุ่มย่อย เกิลส์เจเนอเรชัน-แททีซอ  เกิลส์เจเนอเรชัน-โอ!จีจี  เอ็กโซ-ซีบีเอกซ์  เอ็กโซ-เอสซี  เรดเวลเวต – ไอรีน & ซึลกี  เอ็นซีทียู  เอ็นซีที 127  เอ็นซีทีดรีม  เวย์วี |  โปรเจกต์กลุ่ม เอสเอ็มเดอะบัลลาด  ยูนิกยูนิต  เอสเอ็มเดอะเพอร์ฟอร์แมนซ์  ทูฮาร์ต (ร่วมกับอุลลิมเอนเตอร์เทนเมนต์)  ซูเปอร์เอ็ม  เกิลส์ออนท็อป ก็อตเดอะบีต อื่น ๆ คริส  ลู่หาน  เทา |    |
ละครโทรทัศน์และภาพยนตร์

ปฏิบัติการจู่โจมหนุ่มสุดฮอต (ค.ศ. 2007)
No Limit รักใสใส หัวใจฟรีคิก (ค.ศ. 2009)
ฟาร์มป่วน หวนรัก (ค.ศ. 2011)
I AM. (ค.ศ. 2012)
ปิ๊งรักสลับขั้ว (ค.ศ. 2012)
บริษัทวุ่นนักรักไม่จำกัด (ค.ศ. 2013)
รักวุ่นวายกับคุณชายนายก (ค.ศ. 2013)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอสเอ็มเอนเตอร์เทนเมนต์
เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ  เกาหลี 
อื่น ๆ:  มิวสิกเบรนซ์ ค่ายเพลง 2
ธเนศ วงศ์ยานนาวา

| ศาสตราจารย์ ธเนศ วงศ์ยานนาวา ป> ช. ป.ม. ร.จ.พ. |
| --- | --- |
ธเนศใน พ.ศ. 2567
เกิด: 22 มิถุนายน พ.ศ. 2500 (67 ปี) โรงพยาบาลราชวิถี อำเภอดุสิต จังหวัดพระนคร ประเทศไทย
สัญชาติ: ไทย
ชื่ออื่น: ธนา วงศ์ญาณณาเวช   ธเนศ เขตยานนาวา
อาชีพ: อาจารย์ นักวิชาการ
บุตร: 2
บิดามารดา: สมชาย วงศ์ยานาวา (บิดา) เนลลี่ เตมี (มารดา)
ญาติ: ธนา วงศ์ยานนาวา (น้องชาย)

ภูมิหลังทางวิชาการ
โรงเรียนแม่:   จุฬาลงกรณ์มหาวิทยาลัย (ร.บ.)  มหาวิทยาลัยวิสคอนซิน แมดิสัน (MS)  มหาวิทยาลัยแคมบริดจ์ (MPhil) 
วิทยานิพนธ์: Evolving views of "historicism" : Althusser's criticisms of Gramsci (พ.ศ. 2526)
ผลงานทางวิชาการ
สาขาหลัก: รัฐศาสตร์
สาขาย่อย: การเมืองการปกครอง
สถาบันที่ทำงาน: มหาวิทยาลัยธรรมศาสตร์
 
ลายมือชื่อ

ศาสตราจารย์ ธเนศ วงศ์ยานนาวา ป.ช. ป.ม. ร.จ.พ. (เกิด 22 มิถุนายน พ.ศ. 2500) ชื่อเล่น ตู่ เป็นอาจารย์และนักวิชาการชาวไทย ศาสตราจารย์ประจำสาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์ ที่มีความถนัดและผลงานทางด้านสังคมศาสตร์โดยเฉพาะด้านปรัชญาการเมือง ทฤษฎีสังคม ประวัติศาสตร์ความคิด โดยเฉพาะในเรื่องของแนวคิดหลังยุคนวนิยมหรือ โพสต์โมเดิร์น ได้รับฉายาว่าเป็นเจ้าพ่อโพสต์โมเดิร์นคนหนึ่งของเมืองไทย นอกจากนี้เขายังมีความสนใจในเรื่องของวัฒนธรรมทางสังคมเช่น ดนตรี ภาพยนตร์ เพศ และอาหารอีกด้วย จนหลายคนกล่าวว่าธเนศเป็นมากกว่าอาจารย์รัฐศาสตร์ โดยสามารถถ่ายทอดเรื่องราวอันหลากหลายผ่านศาสตร์ต่าง ๆ
ธเนศยังเป็นบรรณาธิการรัฐศาสตร์สารของคณะรัฐศาสตร์ มหาวิทยาลัยธรรมศาสตร์ ซึ่งเขียนคอลัมน์เกี่ยวกับดนตรีและภาพยนตร์ในสยามรัฐสัปดาห์วิจารณ์โดยใช้นามปากกา "ธนา วงศ์ญาณณาเวช" ซึ่งเป็นคำผวนของชื่อจริงและนามสกุลของธเนศเอง นอกจากนี้ธเนศยังมีรายการสัตตะ ใน Youtube ทำร่วมกับแขกผู้ดำเนินรายการอื่นๆ รวมไปถึงเป็นผู้จัดรายการร่วมกับช้างน้อย กุญชร ณ อยุธยา ในรายการ In Relationships ทางช่อง The Cloud ที่ชวนกันคุยในหลากหลายเรื่องราว
บทบาทวิชาการ > อาจารย์มหาวิทยาลัย

ธเนศดำรงตำแหน่งเป็นศาสตราจารย์ประจำสาขาวิชาการเมืองการปกครอง คณะรัฐศาสตร์  มหาวิทยาลัยธรรมศาสตร์ โดยวิชาส่วนใหญ่ที่ธเนศรับผิดชอบจะเป็นเรื่องของทฤษฏีสังคม แนวคิดและปรัชญาการเมือง นอกจากนี้ธเนศดำรงตำแหน่งเป็นบรรณาธิการของรัฐศาสตร์สารซึ่งเป็นวารสารของคณะรัฐศาสตร์อีกด้วย
ผลงาน > หนังสือภายใต้ชื่อ "ธเนศ วงศ์ยานนาวา"

เช เกวารา กับความตาย, (ปทุมธานี: นาคา, 2541) [พิมพ์ครั้งที่ 1] (กรุงเทพฯ: เดอะ ยิปซี, 2550) [พิมพ์ครั้งที่ 3 พร้อมเพิ่มเนื้อหา]
ปฏิวัติบริโภค: จากสิ่งของฟุ่มเฟือยมาสู่สิ่งจำเป็น, (กรุงเทพฯ: ศูนย์มานุษยวิทยาสิรินธร, 2550)
เพศ: จากธรรมชาติ สู่จริยธรรม จนถึงสุนทรียะ, [พิมพ์ครั้งที่1: มติชน, 2551], [พิมพ์ครั้งที่2 พร้อมเพิ่มเนื้อหา: สมมติ, 2556]
ความไม่หลากหลายของความหลากหลายทางวัฒนธรรม, (กรุงเทพฯ: สมมติ, 2552)
1968: เชิงอรรถการปฏิวัติ, (กรุงเทพฯ: สมมติ, 2552)
ศิลปะกับสภาวะสมัยใหม่: ความย้อนแย้งและความลักลั่น (กรุงเทพฯ:สำนักงานศิลปวัฒนธรรมร่วมสมัย?, 2552) เล่มนี้มีผู้ที่ซื้อความไม่หลากหลายของความหลากหลายทางวัฒนธรรม และ1968: เชิงอรรถการปฏิวัติ พร้อมกันภายในงานสัปดาห์หนังสือแห่งชาติเท่านั้น
ความรัก ความรู้ ความตาย (กรุงเทพฯ: ศยาม, 2553)
ความสมเหตุสมผลของความชอบธรรม (การครอบงำ), (กรุงเทพฯ: คณะรัฐศาสตร์ มหาวิทยาลัยธรรมศาสตร์, 2554)
ม(า)นุษย์โรแมนติค, (กรุงเทพฯ: ศยาม, 2556)
เขียนหญิง : อำนาจ โยนี และการเขียนของลึงค์, (กรุงเทพฯ: Unfinished project, 2556)
Max Weber: วิถืแห่งการบำเพ็ญตบะและอาชีพทางการเมือง, (กรุงเทพฯ: ศยาม, 2556)
เมื่อฉันไม่มีขน ฉันจึงเป็นศิลปะ, (กรุงเทพฯ: สมมติ, 2557)
On People ว่าด้วยประชาชน, (กรุงเทพฯ: สมมติ, 2558)
ความสมเหตุสมผลของความชอบธรรม (การครอบงำ) : On Legitmacy ว่าด้วยความชอบธรรม, (กรุงเทพฯ: สมมติ, 2559)
ว่าด้วยความหลากหลายทางวัฒนธรรม, (กรุงเทพฯ: สมมติ, 2560)
On Happiness ว่าด้วยความสุข, (กรุงเทพฯ: สมมติ, 2560)
On MONOTHEISM ว่าด้วยเอกเทวนิยม, (กรุงเทพฯ: สมมติ, 2562)
On Academic Capitalism in the Age of Neoliberalism ว่าด้วยทุนนิยมมหาวิทยาลัยในสภาวะเสรีนิยมใหม่, (กรุงเทพฯ: สมมติ, 2566)
ผลงาน > หนังสือภายใต้นามปากกา "ธนา วงศ์ญาณณาเวศ"

หนังอาร์ตไม่ได้มาเพราะโชคช่วย: ว่าด้วยการขึ้นมาเป็นศิลปะของภาพยนตร์ในสังคมบริโภค, (กรุงเทพฯ: Unfinished Project Publishing, 2551)
ใต้เตียงนักดนตรี เล่ม 1, (กรุงเทพฯ: openbooks, 2554)
ใต้เตียงนักดนตรี เล่ม 2, (กรุงเทพฯ: openbooks, 2555)
ผลงาน > บทความนำเสนอ, งานวิจัยและตำรา

"ปัญหาผู้ลี้ภัย" ใน  การศึกษาเปรียบเทียบผู้อพยพทางบกในค่ายอพยพคนลาว คนเขมร และคนเวียดนาม ใน กรุงเทพฯ, สถาบันวิจัยสังคม จุฬาลงกรณ์มหาวิทยาลัย, 2525
"การวิเคราะห์ซับเจค (subject) : ทฤษฎีที่ใช้ทฤษฎีว่าด้วยอำนาจของ มิเชล ฟูโก", คณะรัฐศาสตร์ มหาวิทยาลัยธรรมศาสตร์, 2532
"ผีของมาร์กและผีในมาร์ก : ข้อวิจารณ์ประวัติศาสตร์นิยมของพ็อพเพอร์และอัลธุสแซร์", โครงการวิจัยเสริมหลักสูตร มหาวิทยาลัยธรรมศาสตร์, 2540
"ประวัติศาสตร์นิยม : จาก Giambattista Vico สู่ Antonio Gramsci", โครงการวิจัยเสริมหลักสูตร มหาวิทยาลัยธรรมศาสตร์, 2541
"ประวัติศาสตร์และสหวิทยาการ : ชาตินี้เราคงรักกันไม่ได้ ", โครงการวิจัยเสริมหลักสูตร มหาวิทยาลัยธรรมศาสตร์, 2542
"รัฐกับธุรกิจ : ศีลธรรมแห่งวิชาการทางสังคมศาสตร์ ; ไปดูนาวาเสรีประชาธิปไตยล่มที่ปากอ่าว",คณะรัฐศาสตร์ มหาวิทยาลัยธรรมศาสตร์,2546
"แนวคิดเรื่องความชอบธรรม (The concept of legitimacy"), สถาบันวิจัยระบบสาธารณสุข, 2547
"รากฐานปรัชญาการเมืองของ Antonio Negri กับ Empire", คณะรัฐศาสตร์ มหาวิทยาลัยธรรมศาสตร์, 2547
"แนวคิดทางการเมืองและสังคมของตะวันตก 2" [Logos],ใน  แนวคิดทางการเมืองและสังคม, นนทบุรี : สำนักพิมพ์มหาวิทยาลัยสุโขทัยธรรมาธิราช, 2547
"การสร้าง"ซับเจค" : บทวิพากษ์ Foucault และการวิเคราะห์"ซับเจค"จากภาพ Las Meninas ", คณะรัฐศาสตร์ มหาวิทยาลัยธรรมศาสตร์, 2548
"ความรู้ต้อง (ไม่) ห้าม: จักรญาณนิยม", เอกสารประกอบคำบรรยาย “โครงการจัดประชุมวิชาการระดับชาติ เวทีวิจัยมนุษยศาสตร์ ครั้งที่ 2 โรงแรมโลตัส ปางสวนแก้ว เชียงใหม่ วันที่ 9-11 สิงหาคม พ.ศ. 2548
"การรวมศูนย์ศิลปะของการกระจายตัวของศิลปะและการเมือง : จากสภาวะสมัยหลังใหม่สู่สภาวะสมัยใหม่", คณะรัฐศาสตร์ มหาวิทยาลัยธรรมศาสตร์, 2549
"บทวิพากษ์ปรัชญา/ตรรกะของระบอบเสรีประชาธิปไตย", คณะรัฐศาสตร์ มหาวิทยาลัยธรรมศาสตร์, 2551
ผลงาน > ผลงานแปล

มิเชล ฟูโก,"ว่าด้วยการปกครอง (On Governmentality)," แปลโดย ธเนศ วงศ์ยานนวา ใน จุลสารไทยคดีศึกษา 4,2 (ธ.ค.2529)  96-103
มิเชล ฟูโก้. "ว่าด้วยการปกครอง." แปลโดย ธเนศ วงศ์ยานนาวา ใน วารสารสังคมศาสตร์ 30 (3)  114-120
ผลงาน > ผลงานภาษาอังกฤษ

Kenneth Kim and Thanes Wongyannava, "Perceptions of mother-daughter relations and pubertal development" in The Family System Test FAST: Theory and Application edited by Thomas M. Gehring, Marianne Debry and Peter K. Smith (East Sussex: Brunner-Routledge, 2001), pp. 149-156.
"Perceptions of Antisocial and Bullying Behavior in 8- and 14-Year-Old Children in Rural North Thailand" International Journal of Adolescence and Youth Vol.8 (2000) 129-137.
"Postmodernization as the Anglo-Americanization of Contemporary French Thought and the Re-Modernization of Postmodern Thai Studies: A Historical Trajectory of Thai Intellectuals", Paper presented at International Conference on Postmodern and Thai Studies, December 13-14, 2003, Surasammanakan Convention Center, Suranaree University of Technology, Nakhon Ratchasima, Thailand.
Thanes Wongyannava, "Policing the Imagined Family and Children in Thailand: From Family Name to Emotional Love" in Imagining Communities in Thailand Ethnographic Approaches edited by Shigeharu Tanabe (Chiang Mai, Thailand: Mekong Press, 2008), 22-40.
Thanes Wongyannava, "Wathakam: The Thai Appropriation of Foucault's "Discourse"" in The Ambiguous Allure of the West: Traces of the Colonial in Thailand edited by Rachel V. Harrison and Peter A. Jackson, (University Press Scholarship Online: September 2011), DOI: 10.5790/hongkong/9789622091214.001.0001
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2552 –  เหรียญจักรพรรดิมาลา (ร.จ.พ.)
แหล่งข้อมูลอื่น > ผลงาน

รัฐประหาร 19 กันยา ในสายตาของ ธเนศ วงศ์ยานนาวา เก็บถาวร 2007-09-01 ที่ เวย์แบ็กแมชชีน
ภาพตัวแทนของตูด (excerpt)
ความเป็นอนิจจัง ของ อาหารจีนชั้นสูง ในกรุงเทพฯ : การเดินทางสู่เส้นทางของ อาหาร "ประชาธิปไตย"
Blog รวมบทความ
บทความ "ความรู้ต้อง (ไม่) ห้าม: จักรญาณนิยม"